ପାଇଲୋକାର୍ପିନ
ପାଇଲୋକାର୍ପିନ (ଇଂରାଜୀ ଭାଷାରେ Pilocarpine) ଏକ ଔଷଧ ଯାହା ଚକ୍ଷୁର ଅଧିକ ଚାପ (pressure inside the eye) ଓ ଶୁଖିଲା ପାଟି (dry mouth) ଚିକିତ୍ସାରେ ବ୍ୟବ‌ହୃତ ହୁଏ । ଓକୁଲାର ହାଇପରଟେନସିନ (ocular hypertension), ଓପନ ଆଙ୍ଗଲ ଗ୍ଲକୋମା, (open angle glaucoma), ଆଙ୍ଗଲ କ୍ଲୋଜର ଗ୍ଲକୋମାରେ (angle closure glaucoma) ଅପରେଶନ ହେବା ପର୍ଯ୍ୟନ୍ତ ଆଖି ଡ୍ରପ ଭାବରେ ଓ ଆବଶ୍ୟକ ସ୍ଥଳେ ମାୟୋସିସ (constriction of the pupil) କରିବା ନିମନ୍ତେ ଏହା ଦିଆଯାଏ । ଏକ ଘଣ୍ଟାରେ ଏହାର ପ୍ରଭାବ ଆରମ୍ଭ ହୋଇ ଏକ ଦିନ ପର୍ଯ୍ୟନ୍ତ ରହେ । ଜୋଗ୍ରେନ ସିଣ୍ଡ୍ରୋମରେ (Sjogren's syndrome) ହେଉଥିବା ଶୁଖିଲା ପାଟି ନିମନ୍ତେ ଓ ରାଡିଏସନ ଥେରାପିରେ (radiation therapy) ଏହା ଦିଆଯାଏ ।  

ପାଇଲୋକାର୍ପିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିରେ ଜ୍ୱାଳା, ଅଧିକ ଲୁହ ସ୍ରାବ, ମୁଣ୍ଡବଥା ଓ ଝାପସା ଦୃଷ୍ଟି । ଅନ୍ୟାନ୍ୟ ପ୍ରତିକ୍ରିୟାରେ ଆଲର୍ଜି ଓ ରେଟିନାଲ ଡିଟାଚମେଣ୍ଟ (retinal detachment) ହୋଇପାରେ । ଗର୍ଭାବସ୍ଥାରେ ଏହା ଦିଆଯାଏନାହିଁ । ଏହା ଏକ ମାଇଟୋଟିକ (miotics) ଶ୍ରେଣୀର ଔଷଧ । ଏହା ମସ୍କାରିନିକ ଟାଇପର (muscarinic type) କୋଲିନର୍ଜିକ ରିସେପ୍ଟରକୁ (cholinergic receptors) ମୁକ୍ତ କରି ଆକୁଇଅସ ହ୍ୟୁମରକୁ (aqueous humor) ଆଖିରୁ ବୋହିଯିବାରେ ସାହାଯ୍ୟ କରେ ।

ସନ ୧୮୭୪ରେ ପାଇଲୋକାର୍ପିନ ପୃଥକ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୦ ମି:ଲି: ବୋତଲର କ୍ରୟ ମୂଲ୍ୟ ୪.୮୮ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଡ୍ରପର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । ଦକ୍ଷିଣ ଆମେରିକାର (South American) ପାଇଲୋକାର୍ପସ (Pilocarpus) ଗଛରୁ ଏହା ପ୍ରଥମେ ପ୍ରସ୍ତୁତ କରାଯାଉଥିଲା ।

ଆଧାର 

ଔଷଧ